proxectonos/corpus_dominio_legal_administrativo_tmp huggingface dataset:
RESOLUCIÓN do 29 de outubro de 2009, da Dirección Xeral de Educación, Formación Profesional e Innovación Educativa, pola que se procede a designar os membros e a facer pública a composición do tribunal que deberá xulgar as probas para a concesión dos premios extraordinarios de educación secundaria obrigatoria correspondentes ao curso 2008-2009, e se ditan instrucións para a realización das probas correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/11/2009

De conformidade co establecido no artigo 5 e 8 e na disposición derradeira segunda da Orde do 19 de outubro de 2009, pola que se convocan os premios extraordinarios de educación secundaria obrigatoria correspondentes ao curso 2008-2009, esta dirección xeral
RESOLVE:
Primeiro.-Designar os membros do tribunal que deberá xulgar as probas para a concesión dos premios extraordinarios de educación secundaria obrigatoria e facer pública a súa composición, que é a que figura no anexo a esta resolución.
Segundo.-Fixar a data, horario, lugares de realización das probas e condicións de presentación dos candidatos ou candidatas.
1. As probas celebraranse o día 9 de decembro de 2009 de acordo co seguinte horario:
9.15 horas, presentación dos candidatos ou candidatas.
10.00 a 12.00 horas, primeira parte da proba.
12.30 a 14.30 horas, segunda parte da proba.
2. Centros en que se realizarán as probas.
Provincia da Coruña:
-IES Elviña. Polígono de Elviña, 2ª fase, s/n, A Coruña.
Provincia de Lugo:
-IES Sanxillao. Avda. Fontiñas, nº 171, Lugo.
Provincia de Ourense:
-IES Ramón Otero Pedrayo. Rúa Padre Feixoo, nº 12, Ourense.
Provincia de Pontevedra:
-IES Sánchez Cantón. Avda. Raíña Victoria, Pontevedra.
3. Presentación dos candidatos ou candidatas.
a) Os/as candidatos/as deberán realizar as probas na provincia a que pertenza o centro educativo no que se atope o seu expediente académico.
b) Para a realización das probas os candidatos ou candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 29 de outubro de 2009.
José Luis Mira Lema
Director xeral de Educación, Formación
Profesional e Innovación Educativa
ANEXO
Tribunal:
Presidente:
-Carmen Cimadevila Cea, subdirectora xeral de Inspección, Avaliación e Calidade do Sistema Educativo por delegación do director xeral de Educación, Formación Profesional e Innovación Educativa.
Vocais:
-Fermín Álvarez Lata, inspector de educación.
-Agustín Hermida López, inspector educación.
-Samuel Lago Fernández, inspector de educación.
-José Ramón Pereiró Rodríguez, inspector de educación.
Secretario:
-Leopoldo Bahillo Varela, funcionario da Dirección Xeral de Educación, Formación Profesional e Innovación Educativa.
RESOLUCIÓN do 2 de novembro de 2009, da Dirección Xeral de Promoción e Difusión da Cultura, pola que se publican as subvencións concedidas ao amparo da Orde do 1 de abril de 2009, pola que se establecen as bases reguladoras para a concesión, en réxime de concorrencia competitiva, de subvencións a asociacións, fundacións e entidades culturais sen ánimo de lucro para o equipamento e mellora dos seus locais.
CONSELLERÍA DE CULTURA E TURISMO — III. OUTRAS DISPOSICIÓNS — 13/11/2009

O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención.
En consecuencia,
Resolvo:
Ordenar a publicación no Diario Oficial de Galicia das subvencións concedidas con cargo á aplicación orzamentaria 47.04.432B.781.0.
Santiago de Compostela, 2 de novembro de 2009.
Roberto Varela Fariña
Conselleiro de Cultura e Turismo
Ver referencia pdf "22300D005P015.PDF"
RESOLUCIÓN do 27 de outubro de 2009, da Secretaría Xeral para o Deporte, pola que se fai pública a lista de beneficiarios ao abeiro da Orde do 12 de marzo de 2009 pola que se regula o réxime de concesión de subvencións a federacións deportivas galegas para promover competicións deportivas das diferentes seleccións absolutas no ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/11/2009

De conformidade co disposto na Orde do 12 de marzo do 2009, da Consellería de Cultura e Deporte, pola que se regula o réxime de concesión de subvencións ás federacións deportivas galegas para promover competicións deportivas das diferentes seleccións absolutas no ano 2009 (DOG nº 57, do 24 de marzo), recibidas as solicitudes nos correspondentes servizos provinciais de Deportes, e rematada a fase de revisión da documentación presentada e de comprobación do grao de cumprimento dos requisitos establecidos na devandita orde, esta secretaría xeral
RESOLVE:
Primeiro.-Publicar a lista definitiva de beneficiarios. Tal relación recóllese no anexo.
Segundo.-A finalidade das subvencións é axudar as federacións deportivas galegas para promover a organización e a participación das distintas seleccións galegas en diferentes eventos deportivos oficiais ou amigables.
Terceiro.-As subvencións concedidas faranse sobre a aplicación orzamentaria 40.60.441A.481.0 e sobre un crédito total inicial de 225.000 .
Santiago de Compostela, 27 de outubro de 2009.
José Ramón Lete Lasa
Secretario xeral para o Deporte
Ver referencia pdf "22300D003P007.PDF"
ORDE do 23 de outubro de 2009 pola que se nomean novos membros do Consello Galego de Relacións Laborais, en representación do sindicato Confederación Intersindical Galega.
CONSELLERÍA DE TRABALLO E BENESTAR — II. AUTORIDADES E PERSOAL — 11/11/2009

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do Regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, o sindicato Confederación Intersindical Galega acordou a substitución dun dos seus membros titulares e dous dos suplentes da súa representación no consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
DISPOÑO:
Artigo 1º
Nomear membro titular do Pleno do Consello Galego de Relacións Laborais, en representación do sindicato Confederación Intersindical Galega, a Manuel Currás Meira, en substitución de Bautista Vega Tato.
Artigo 2º
Nomear membros suplentes do Pleno do Consello Galego de Relacións Laborais, en representación do sindicato Confederación Intersindical Galega, a Margarida Corral Sánchez, en substitución de Manuel Currás Meira e a Laura Sánchez Bugallo, en substitución de Antolín Alcántara Álvarez.
Santiago de Compostela, 23 de outubro de 2009.
Beatriz Mato Otero
Conselleira de Traballo e Benestar
ORDE do 7 de outubro de 2009 pola que se nomean novos vogais da Comisión Consultiva Tripartita da Inspección de Traballo e Seguridade Social de Galicia en representación da Confederación Intersindical Galega.
CONSELLERÍA DE TRABALLO E BENESTAR — II. AUTORIDADES E PERSOAL — 11/11/2009

A Orde do 21 de febreiro de 2008 (DOG nº 45, do 4 de marzo), pola que se crea a Comisión Consultiva Tripartita da Inspección de Traballo e Seguridade Social de Galicia, establece no seu artigo 1 a creación da dita comisión como órgano colexiado asesor da Comisión Territorial da Inspección de Traballo e Seguridade Social na Comunidade Autónoma de Galicia, adscrito á Consellería de Traballo e Benestar.
Concretamente no seu artigo 2 establécese a composición e o procedemento de designación das persoas membros da Comisión Consultiva Tripartita da Inspección de Traballo e Seguridade Social de Galicia.
Ao abeiro do previsto na devandita orde realizáronse as propostas de nomeamento das persoas titulares e suplentes por parte das organizacións empresariais e as organizacións sindicais máis representativas da Comunidade Autónoma de Galicia, con base nas cales foron nomeados os referidos representantes mediante Orde do 10 de setembro de 2008.
Facendo uso da posibilidade que recolle o artigo 2.4º da Orde do 21 de febreiro de 2008, a Confederación Intersindical Galega acordou a substitución dos seus membros titular e suplente.
Por todo o exposto, ao abeiro do referido artigo 2.4º parágrafo segundo, da Orde do 21 de febreiro de 2008, e de acordo coas atribucións que teño conferidas,
DISPOÑO:
Artigo 1º
Nomear como vogais da Comisión Consultiva Tripartita da Inspección de Traballo e Seguridade Social de Galicia, por proposta da Confederación Intersindical Galega, como titular a Antonio López Rivera, en substitución de Manuel Currás Meira.
Artigo 2º
Nomear como vogal suplente a Manuel Currás Meira, en substitución de Bautista Vega Tato.
Santiago de Compostela, 7 de outubro de 2009.
Beatriz Mato Otero
Conselleira de Traballo e Benestar
RESOLUCIÓN do 2 de novembro de 2009 pola que se fai pública a nova relación de centros autorizados no curso 2009-2010 para participar no programa de cursos para a formación complementaria da aprendizaxe de linguas estranxeiras, Cuale, nos institutos de educación secundaria e centros integrados de formación profesional da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/11/2009

A Orde do 1 de xuño de 2007, DOG do 12 de xuño, establece as bases reguladoras e organizativas do programa de cursos para a formación complementaria en linguas estranxeiras, Cuale, nos institutos de educación secundaria e centros integrados de formación profesional. Esta orde é de aplicación nos centros públicos de ensino secundario e centros integrados de formación profesional da Comunidade Autónoma de Galicia que sexan autorizados para ofertar unha ou máis modalidades do programa.
Unha vez rematado o procedemento establecido nesa convocatoria, segundo os criterios que esa orde determina, cómpre facer pública a nova relación de centros que son autorizados para a súa participación no programa a partir do próximo curso 2009-2010.
O artigo 6.3º da citada orde determina que a autorización de participación nese plan corresponderalle á Dirección Xeral de Ordenación e Innovación Educativa. Ao abeiro do Decreto 332/2009, polo que se establece a estrutura orgánica da Consellería de Educación e Ordenación Universitaria, segundo o artigo 7, correspóndelle á Dirección Xeral de Educación, Formación Profesional e Innovación Educativa a promoción de accións e programas de innovación educativa, así como a autorización de programas e proxectos específicos ou experimentais.
En consecuencia, en aplicación do establecido no artigo 6.3º da Orde do 1 de xuño de 2007, a Dirección Xeral de Educación, Formación Profesional e Innovación Educativa,
RESOLVE:
Autorizar a participación no programa de cursos para a formación complementaria en linguas estranxeiras, Cuale, convocado pola Orde do 1 de xuño de 2007, aos centros que se relacionan no anexo.
Santiago de Compostela, 2 de novembro de 2009.
José Luis Mira Lema
Director xeral de Educación, Formación
Profesional e Innovación Educativa
Ver referencia pdf "22100D012P016.PDF"
RESOLUCIÓN do 2 de novembro de 2009 pola que se fai pública a nova relación de centros autorizados no curso 2009-2010 para participar no Plan de seccións bilingües en centros sostidos con fondos públicos de ensino non universitario convocado pola Orde do 18 de abril de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/11/2009

A Orde do 18 de abril de 2007, DOG do 7 de maio, crea e regula a convocatoria do Plan de seccións bilingües en centros sostidos con fondos públicos de ensino non universitario.
Unha vez rematado o procedemento establecido nesa convocatoria, segundo os criterios que esa orde determina, cómpre facer pública a nova relación de centros que son autorizados para a súa participación no plan a partir do próximo curso 2009-2010 de conformidade co disposto no artigo 14 da devandita orde.
O artigo 12 da citada orde determina que a autorización de participación nese plan corresponderalle á Dirección Xeral de Ordenación e Innovación Educativa. Ao abeiro do Decreto 332/2009, polo que se establece a estrutura orgánica da Consellería de Educación e Ordenación Universitaria, segundo o artigo 7, correspóndelle á Dirección Xeral de Educación, Formación Profesional e Innovación Educativa a promoción de accións e programas de innovación educativa, así como a autorización de programas e proxectos específicos ou experimentais.
En consecuencia, en aplicación do previsto no artigo 12 da Orde do 18 de abril de 2007, a Dirección Xeral de Educación, Formación Profesional e Innovación Educativa
RESOLVE:
Primeiro.-Autorizar a participación no Plan de seccións bilingües, convocado pola Orde do 18 de abril de 2007, dos centros que se relacionan nos anexos coas especificacións que neles se indican.
Segundo.-Contra esta resolución os interesados poderán interpor recurso de alzada perante o conselleiro de Educación e Ordenación Universitaria no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 114 e 115 da Lei 4/1999, de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 2 de novembro de 2009.
José Luis Mira Lema
Director xeral de Educación, Formación Profesional e Innovación Educativa
Ver referencia pdf "22100D012P016.PDF"
RESOLUCIÓN do 2 de novembro de 2009, da Secretaría Xeral da Emigración, pola que se modifica a Resolución do 29 de maio de 2009, pola que se regulaba a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/11/2009

Con data do 5 de xuño de 2009 (DOG número 109, do 5 de xuño) publicouse a Resolución do 29 de maio de 2009 pola que regulaba a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2009.
No artigo 14.5º da resolución citada establecíase que os beneficiarios deberán presentar, en data límite do 16 de novembro de 2009, a xustificación e entrega da totalidade da documentación xustificativa das subvencións concedidas.
Por causas sobrevidas, esencialmente debidas ás reorganizacións administrativas internas e en atención ao importante número de solicitudes presentadas, produciuse un significativo atraso na resolución dos expedientes de subvencións, de tal forma que o prazo establecido para a xustificación da realización das accións subvencionadas resulta de difícil cumprimento por parte dos beneficarios. Con base no exposto, considérase necesario para facer viable o proceso de xestión e garantir a maior eficacia posible da convocatoria de subvencións, e unha vez que non causa prexuízos a terceiros, en aplicación do artigo 45 do Regulamento da Lei galega de subvencións (Decreto 11/2009, do 8 de xaneiro) proceder á ampliación do dito prazo.
En virtude do exposto e vistos os preceptos legais citados e demais de xeral e pertinente aplicación,
DISPOñO:
Artigo 1º.-Ampliación do prazo.
Modifícase o artigo 14.5º da Resolución do 29 de maio de 2009 pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2009, e se procede a súa convocatoria, que queda co seguinte teor literal:
«O prazo de xustificación e entrega da totalidade da documentación será ata o 30 de novembro de 2009».
Santiago de Compostela, 2 de novembro de 2009.
J. Santiago Camba Bouzas
Secretario xeral da Emigración
RESOLUCIÓN do 5 de novembro de 2009, da Secretaría Xeral da Emigración, pola que se modifica a Resolución do 29 de maio de 2009,  pola que se regulaba a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/11/2009

Con data do 5 de xuño de 2009 (DOG nº 109, do 5 de xuño) publicouse a Resolución do 29 de maio de 2009, pola que se regulaba a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2009.
No artigo 14.5º da resolución citada establecíase que os beneficiarios deberán presentar, en data límite do 16 de novembro de 2009, a xustificación e entrega da totalidade da documentación xustificativa das subvencións concedidas.
Por causas sobrevidas, esencialmente debidas ás reorganizacións administrativas internas e en atención ao importante número de solicitudes presentadas, produciuse un significativo atraso na resolución dos expedientes de subvencións, de tal forma que o prazo establecido para a xustificación da realización das accións subvencionadas resulta de difícil cumprimento por parte dos beneficarios. Con base no exposto, considérase necesario para facer viable o proceso de xestión e garantir a maior eficacia posible da convocatoria de subvencións, e unha vez que non causa prexuízos a terceiros, en aplicación do artigo 45 do Regulamento da Lei galega de subvencións (Decreto 11/2009, do 8 de xaneiro), proceder á ampliación do devandito prazo.
En virtude do exposto e vistos os preceptos legais citados e demais de xeral e pertinente aplicación,
DISPOÑO:
Artigo 1º.-Ampliación do prazo.
Modifícase o artigo 14.5º da Resolución do 29 de maio de 2009 pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2009, e se procede á súa convocatoria, que queda co seguinte teor literal:
«O prazo de xustificación e entrega da totalidade da documentación será ata o 30 de novembro de 2009, excepto no suposto de prazas de aloxamento, en que o prazo de xustificación e entrega da documentación, no que respecta a estas, será ata o 1 de decembro de 2009».
Santiago de Compostela, 5 de novembro de 2009.
J. Santiago Camba Bouzas
Secretario xeral da Emigración
ORDE do 20 de novembro de 2009 pola que se amplía o prazo para a xustificación dos gastos da cantidade adxudicada a cada asociación beneficiaria da Orde do 6 de xullo de 2009 pola que se establecen axudas para o fomento de actuacións destinadas á protección e benestar dos animais domésticos realizadas por asociacións protectoras de animais domésticos.
CONSELLERÍA DO MEDIO RURAL — III. OUTRAS DISPOSICIÓNS — 25/11/2009

A Orde do 6 de xullo de 2009 (DOG nº 141, do 21 de xullo) estableceu axudas para o fomento de actuacións destinadas á protección e benestar dos animais domésticos realizadas por asociacións protectoras de animais domésticos.
O número 4º do artigo 12 da dita orde establece que, para o pagamento da cantidade adxudicada a cada asociación beneficiaria, a documentación xustificativa dos gastos de atención sanitaria e mantemento nutricional estipulados no artigo 5 da orde deberá ser presentada no período abranguido entre o 16 e o 30 de novembro de 2009 en calquera dos lugares mencionados no artigo 6.5º. Debido á demora da xestión destas axudas é imposible cumprir esta data, polo que é necesario ampliar o dito prazo. Ao mesmo tempo, o dito prazo está limitado pola Orde do 6 de novembro de 2009 pola que se regulan as operacións de cerramento do exercicio de 2009, que condiciona esta ampliación.
En consecuencia, de conformidade co disposto no artigo 30.1º.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.
Primeiro.-O prazo para a xustificación dos gastos de atención sanitaria e mantemento nutricional que consta no número 4º do artigo 12 da Orde do 6 de xullo de 2009, amplíase ata o 4 de decembro de 2009.
Segundo.-Esta modificación non afecta o prazo que se establece para a presentación de solicitudes de axuda na devandita Orde do 6 de xullo de 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de novembro de 2009.
Samuel Jesús Juárez Casado
Conselleiro do Medio Rural
RESOLUCIÓN do 4 de novembro de 2009 pola que se publican as subvencións concedidas ao abeiro da Orde do 25 de maio do 2009 pola que se establecen as bases reguladoras para a concesión, en réxime de concorrencia competitiva, de subvencións a fundacións, asociacións e institucións culturais para o seu funcionamento e realización de programas culturais.
CONSELLERÍA DE CULTURA E TURISMO — III. OUTRAS DISPOSICIÓNS — 25/11/2009

O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención.
En consecuencia,
Resolvo:
Ordenar a publicación no Diario Oficial de Galicia das subvencións concedidas con cargo á aplicación orzamentaria 47.04.432B.481.1.
Santiago de Compostela, 4 de novembro de 2009.
Roberto Varela Fariña
Conselleiro de Cultura e Turismo
Ver referencia pdf "23100D008P015.PDF"
ORDE do 30 de outubro de 2009 pola que se autoriza o cambio de titularidade do centro privado Nebrija, do concello da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/11/2009

Examinado o expediente iniciado polo centro privado Nebrija, do concello da Coruña, en que solicita o cambio de titularidade do devandito centro.
Tendo en conta que o expediente foi tramitado polo Departamento Territorial da Consellería de Educación e Ordenación Universitaria da Coruña, quen o remite cos informes correspondentes.
Resultando que mediante escritura pública notarial, Concepción Fernández Vázquez cede a súa titularidade, para todos os efectos, a Nebrija Torre de Hércules, S.L., aceptando esta a dita cesión.
Vistos o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar o cambio de titularidade do centro privado Nebrija, do concello da Coruña, código 15004356, a favor de Nebrija Torre de Hércules, S.L., con todos os dereitos e obrigas contraídas pola cesionista Concepción Fernández Vázquez , sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza. O cambio de titularidade non afectará o réxime de funcionamento do centro.
Segundo.-Inscribir esta modificación no Rexistro de Centros dependente desta consellería.
Contra esta orde, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 30 de outubro de 2009.
Jesús Vázquez Abad
Conselleiro de Educación e Ordenación Universitaria
ORDE do 18 de novembro de 2009 pola que se amplía a dotación orzamentaria da Orde do 29 de abril de 2009 pola que se modifica a Orde do 24 de xuño de 2008, pola que establecen as bases reguladoras de concesión de axudas, en réxime de concorrencia competitiva, para a renovación do parque de maquinaria agrícola da Comunidade Autónoma de Galicia, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 24/11/2009

A Orde do 29 de abril de 2009 pola que se modifica a Orde do 24 de xuño de 2008 (DOG nº 87, do 6 de maio de 2009), pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2009, no seu artigo 7 relativo ao financiamento destas axudas, detalla a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación orzamentaria contida na referida orde polo que, tendo en conta que o número de solicitudes presentadas superou as previsións realizadas por esta consellería, cómpre ampliar a dotación orzamentaria consignada inicialmente.
En consecuencia, de conformidade co disposto no artigo 30.1º.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia e a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
Primeiro.-Amplíase a dotación orzamentaria que se establece na Orde do 29 de abril de 2009, pola que se modifica a Orde do 24 de xuño de 2008 (DOG nº 87, do 6 de maio 2009), pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2009.
Segundo.-O incremento da dotación para o exercicio 2009 será de 96.593 euros, con cargo á aplicación orzamentaria 49.02.712C.770.0 (código proxecto 200209800) 570.049 euros, con cargo á aplicación orzamentaria 49.02.713C.770.2 (código proxecto 200500452) e 2.911.251,00 euros, con cargo á aplicación orzamentaria 49.02.713C.770.2 (código proxecto 200800429), dos orzamentos da Comunidade Autónoma de Galicia para o ano 2009.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 29 de abril de 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de novembro de 2009.
Samuel Jesús Juárez Casado
Conselleiro do Medio Rural
ORDE do 18 de novembro de 2009 pola que se amplía a dotación orzamentaria da Orde do 20 de marzo de 2009 pola que se convocan para o exercicio orzamentario de 2009 as axudas para fomentar a produción de produtos agroalimentarios de calidade de orixe animal.
CONSELLERÍA DO MEDIO RURAL — III. OUTRAS DISPOSICIÓNS — 24/11/2009

A orde da Consellería do Medio Rural do 20 de marzo de 2009 (DOG nº 58, do 25 de marzo) establece a convocatoria para 2009 para a concesión de subvencións para fomentar a produción de produtos agroalimentarios de calidade de orixe animal.
No seu artigo 5, indícase que o financiamento das axudas previstas nesta orde se fará con cargo aos orzamentos da Consellería do Medio Rural para o ano 2009, na aplicación orzamentaria 11.03.713D.781.0, cunha dotación de 125.000 ; e con fondos transferidos polo Ministerio de Medio Ambiente, Medio Rural e Mariño, de acordo co previsto no Real decreto 1615/2007, do 7 de decembro.
Unha vez recibidos os ditos fondos, considérase oportuno ampliar o importe da dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3º do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
DISPOÑO:
Artigo único.-Obxecto.
1. Amplíase a dotación orzamentaria con fondos transferidos do Ministerio de Medio Ambiente, Medio Rural e Mariño despois da correspondente xeración de crédito, segundo se establece no artigo 5 da Orde do 20 de marzo de 2009 (DOG nº 58, do 25 de marzo) pola que se convocan para o exercicio orzamentario de 2009 as axudas para fomentar a produción de produtos agroalimentarios de calidade de orixe animal.
2. O incremento da dotación será con cargo á aplicación orzamentaria 49.04.741A.771.0 por un importe de 241.545 euros.
3. En todo caso, a concesión das axudas reguladas na mencionada orde estará limitada ás dispoñibilidades orzamentarias.
Disposición adicional
Única.- A ampliación de crédito prevista no artigo único desta orde non afecta o prazo de presentación de solicitudes establecido na Orde do 10 de xuño de 2009 pola que se amplía o prazo de presentación de solicitudes das axudas previstas na mencionada Orde do 20 de marzo de 2009.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de novembro de 2009.
Samuel Jesús Juárez Casado
Conselleiro do Medio Rural
RESOLUCIÓN do 29 de setembro de 2009, da Secretaría Xeral da Consellería de Sanidade, pola que se lles dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2009.
CONSELLERÍA DE SANIDADE — III. OUTRAS DISPOSICIÓNS — 24/11/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de maio, xuño, xullo e agosto de 2009, que se incorpora como anexo a esta resolución.
Santiago de Compostela, 29 de setembro de 2009.
Roberto Pérez López
Secretario xeral da Consellería de Sanidade
Ver referencia pdf "23000D003P007.PDF"
ORDE do 27 de outubro de 2009 pola que se autoriza o cambio de titularidade do centro privado San Pelayo, do concello de Santiago de Compostela  (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/11/2009

Examinado o expediente iniciado por Emma María González Álvarez, no cal solicita o cambio de titularidade do centro privado San Pelayo, de Santiago de Compostela, como herdeira do mencionado centro segundo consta en escritura pública notarial, por falecemento da súa nai Emma González Martínez.
Vistos o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar o cambio de titularidade do centro privado San Pelayo, do concello de Santiago de Compostela, código 15015482, a favor de Emma María González Álvarez, con todos os dereitos e obrigas adquiridas pola anterior titular Emma González Martínez.
Este cambio de titularidade non afectará o réxime de funcionamento do centro.
Segundo.-Inscribir esta modificación no Rexistro de Centros dependente desta consellería.
Contra esta orde, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 27 de outubro de 2009.
Jesús Vázquez Abad
Conselleiro de Educación e Ordenación Universitaria
CORRECCIÓN de erros.-Orde do 7 de outubro de 2009 pola que se establecen as bases reguladoras para a concesión, en réxime de concorrencia competitiva, das subvencións para o financiamento de accións orientadas a produtos ou servizos de innovación tecnolóxica relacionados co Xacobeo 2010, e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 25/11/2009

Advertido erro na devandita orde publicada no Diario Oficial de Galicia nº 206, do mércores, 21 de outubro de 2009, cómpre facer a seguinte modificación:
Na páxina 16.447, artigo 16º.1 c), onde di: «En ningún caso se admitirán xustificantes de pagamento con data posterior ao 10 de decembro de 2009 ...», debe dicir: «En ningún caso se admitirán xustificantes de pagamento con data posterior ao 18 de decembro de 2009...».
DECRETO 424/2009, do 12 de novembro, polo que se aproba a bandeira do Concello de Culleredo, A Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/11/2009

O Concello de Culleredo, A Coruña, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar a bandeira do Concello de Culleredo, que figura como anexo, organizado do seguinte xeito:
Sobre o pano de azul un rectángulo de branco no centro cunha ponte de tres ollos a dúas augas de amarelo, mazonado e perfilado de negro sobre ondas de azul e branco, superado dunha cruz patada de vermello, acompañada a cada lado dunha vieira de branco perfilada de azul.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23300D008P011.PDF"
ORDE do 20 de novembro de 2009 pola que se incrementa a dotación orzamentaria da Orde do 29 de xaneiro de 2009 pola que se regula a aplicación dos pagamentos directos á agricultura e á gandaría e da indemnización compensatoria, e se convocan as axudas previstas no contrato de explotación sustentable no ano 2009.
CONSELLERÍA DO MEDIO RURAL — III. OUTRAS DISPOSICIÓNS — 26/11/2009

A orde da Consellería do Medio Rural do 29 de xaneiro de 2009 (Diario Oficial de Galicia nº 21, do 30 de xaneiro) regula o procedemento para a solicitude, tramitación e concesión, para o ano 2009, das axudas previstas dentro do pagamento único e doutros réximes de axuda directa á agricultura e á gandaría, así como a indemnización compensatoria.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 3 sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar o maior número posible das solicitudes de indemnización compensatoria en Galicia, e posto que a dotación inicial resulta insuficiente, aprobouse o correspondente expediente de modificación de crédito, polo que cómpre, mediante esta orde, incrementar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.1º.3 do Estatuto de autonomía de Galicia e facendo uso das facultades que me confire o artigo 14 da Lei 9/2007, do 13 de xuño, de subvencións de Galicia, así como en uso das compentencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
1. A dotación orzamentaria prevista para as axudas especificadas no capítulo 2 do título III da Orde do 29 de xaneiro de 2009 (Diario Oficial de Galicia nº 21, do 30 de xaneiro), conforme a disposición adicional primeira, parágrafo 1, alínea b) da dita orde, increméntase no importe de 4.546.402,83 euros, e con cargo á aplicación 11.90.712B.772.1, indemnizacións compensatorias, dos orzamentos da Comunidade Autónoma de Galicia para 2009.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-O incremento de crédito previsto no artigo único desta orde non afecta o prazo de presentación de solicitudes establecido na devandita Orde do 29 de xaneiro de 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de novembro de 2009.
Samuel Jesús Juárez Casado
Conselleiro do Medio Rural
ORDE do 20 de novembro de 2009 pola que se amplía a dotación orzamentaria da Orde do 24 de xuño de 2009 pola que se establecen as bases para a convocatoria, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D Suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 26/11/2009

A Orde do 24 de xuño, publicada no Diario Oficial de Galicia nº 130, do 6 de xullo, establece as bases para a concesión, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D Suma do Plan Galego de Investigación, Desenvolvemento e Innovación Tecnolóxica (Incite) e procede á súa convocatoria para o ano 2009.
No seu artigo 5 precísanse as aplicacións orzamentarias e os importes previstos para o financiamento das devanditas subvencións e establece que se no transcurso do exercicio 2009 se producen variacións orzamentarias que permitan unha maior dispoñibilidade orzamentaria, poderanse conceder máis subvencións de acordo coa orde de prelación de solicitantes que resulte da aplicación dos criterios establecidos nos artigos correspondentes da orde de convocatoria.
Co obxecto de poder amparar un maior número de solicitudes, e posto que a dotación inicial resulta insuficiente, tramítase o correspondente expediente de ampliación de crédito, polo que cómpre, mediante esta orde, ampliar a dotación orzamentaria para a anualidade 2009 consignada inicialmente para a concesión das mencionadas subvencións.
Consecuentemente con todo o anterior, en exercicio das facultades que me confire o artigo 34 da Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na Orde do 24 de xuño de 2009 (Diario Oficial de Galicia nº 130, do 6 de xullo), pola que se establecen as bases para a concesión, en réxime de concorrencia competitiva, das subvencións correspondentes aos programas sectoriais de Investigación aplicada, PEME I+D e I+D Suma do Plan Galego de Investigación, Desenvolvemento e Innovación Tecnolóxica (Incite) e procede á súa convocatoria para o ano 2009.
2. O incremento da dotación será o que a continuación se detalla:
Aplicación orzamentaria 	 2009
40.02.561A.740.0 	105.000 
40.02.561B.744.0 	 25.000 
Santiago de Compostela, 20 de novembro de 2009.
Javier Guerra Fernández
Conselleiro de Economía e Industria
CORRECCIÓN de erros.-Orde do 7 de outubro de 2009 pola que se autoriza o bacharelato da modalidade de humanidades e ciencias sociais no centro privado Vigo, do concello de Redondela (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/11/2009

Advertido erro na devandita orde, publicada no DOG número 213 do venres, 30 de outubro de 2009, cómpre facer a seguinte corrección:
Na páxina 16.868, no anexo, onde se relacionan os ciclos formativos de grao medio e superior queda redactado como segue:
«Formación profesional:
1 ciclo formativo de grao medio de comercio (1 unidade para 30 alumnos).
1 ciclo formativo de grao superior de comercio internacional (2 unidades para 30 alumnos/unidade).
1 ciclo formativo de grao medio de electromecánica de vehículos (2 unidades para 30 alumnos/unidade).
1 ciclo formativo de grao medio de equipamentos electrónicos de consumo (2 unidades para 30 alumnos/unidade).
1 ciclo formativo de grao superior de desenvolvemento e aplicación de proxectos de construción (2 unidades para 20 alumnos/unidade)».
DECRETO 417/2009, do 12 de novembro, polo que se aproba o escudo da Entidade Local Menor de Chenlo, Pontevedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/11/2009

A Entidade Local Menor de Chenlo, Pontevedra, considerou conveniente organizar correctamente o seu emblema para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elaborou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia, por proposta da persoa titular da Consellería de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar o escudo da Entidade Local Menor de Chenlo que figura como anexo, organizado do seguinte xeito:
En campo de sinople encaixado de prata cun dentado alto entre dous baixos; sobre o todo un piñeiro ao natural enterraza de prata, coa súa copa no encaixado, acompañado de dúas cabras de prata empinadas ao seu tronco. Bordura de azur cargada de oito bezantes de prata cargados dun punto de azur. No timbre coroa real pechada.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23200D006P010.PDF"
ORDE do 19 de novembro de 2009 pola que se modifica o artigo 18 da Orde do 22 de xullo de 2009 (Diario Oficial de Galicia do 30 de xullo) pola que se establecen as bases reguladoras para a concesión, en réxime de concorrencia competitiva, das subvencións para o fomento da investigación e a innovación empresarial no ámbito da Comunidade Autónoma de Galicia, e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 26/11/2009

Pola Orde do 22 de xullo de 2009 aprobáronse as bases que rexen a convocatoria de subvencións para o fomento da investigación e a innovación empresarial, e se procede á súa convocatoria para o ano 2009.
No artigo 18 da devandita orde establécese que o prazo de presentación da documentación da subvención xustificativa así como o período de emisión das facturas, para os expedientes dunha anualidade, remata o 30 de novembro de 2009.
Tendo en conta o atraso producido na resolución das devanditas subvencións, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o referido artigo 18 da orde de convocatoria,
DISPOÑO:
A modificación parcial do artigo 18 da Orde do 22 de xullo de 2009 pola que se aproban as bases que rexen a convocatoria de subvencións para o fomento da investigación e a innovación empresarial, e se procede á súa convocatoria para o ano 2009, que queda redactado do seguinte xeito nos parágrafos afectados:
Artigo 18º.-Xustificación da subvención.
1. Prazos de presentación da documentación xustificativa.
-Expedientes dunha anualidade: 9 de decembro de 2009.
(../...)
2. Documentación.
2.1.c) Os períodos de emisión de facturas serán os que se indican a continuación:
Expedientes dunha anualidade	Desde:
-A data de presentación da
(IN841A, IN841B, IN841E)	solicitude (IN841A e IN84B).
-O 1 de xaneiro de 2009 (IN841E).
Ata:
-O 9 de decembro de 2009.
Santiago de Compostela, 19 de novembro de 2009.
Javier Guerra Fernández
Conselleiro de Economía e Industria